Seit 1989 gibt's in Rosnheim des Lokalradio Charivari und seit 2001 den Jugendsender Radio Galaxy. De Sendefrequenzen san 92,3 MHz und 96,7 MHz fia Radio Charivari, 106,6 MHz fia Radio Galaxy. Bereits 1987 geht des Regionalfernsehen Rosenheim (RFR) im Kabelnetz an den Start. Anfang 2004 is des Sendegebiet um de Landkreise Mühldorf, Oidäding, Traunstein und Berchtesgadener Land erweitert und des RFR in RFO (Regionalfernsehen Oberbayern) umbenannt; es erreicht inzwischn in ebba a halbe Million potenzieller Zuschauer. De Verbreitung erfoigt üba diverse Kabelnetze in Südostbayern, üba DVB-T, üba Antenne und aa digital üba Satellit (DVB-S) auf Astra 19,2° Ost. Des Oberbayerische Voiksblatt (OVB) is de Regionalzeitung in Ståd und Landkreis Rosnheim und im Landkreis Mühldorf und aa im westlichen Teil vom Landkreis Traunstein. Sie erreicht mit de Regionalausgaben a Druckauflage vo knapp 80.000 Exemplaren und rund 220.000 Leser in da Region. Seit Beginn 2007 erscheint de pressewoche nei auf dem Rosnheimer Zeitungsmarkt. Des kostenpflichtige Wochenblattl werd in Rosnheim verlegt. Außerdem decken den Landkreis Rosnheim foigende Anzeigenblätter ab: Des kostenlose Anzeigenblattl Rosnheimer Nåchrichten werd herausgem vo da INNdependent Media GmbH, a Tochter da östareichischen Verlagsgruppe Såizburger Nåchrichten. Des Blatt erreicht in ebba 175.000 Haushalte in de Landkreisen Rosnheim, Traunstein und Berchtsgoan und is somit de auflagenstärkste Wochenzeitung zwischn Minga und Såizburg. De Rosnheimer Nåchrichten erscheinan seit dem 9.8 2007 im kompakten Halbberliner Format. Seit 1986 erscheint in Rosnheim, Cheamgau, Mangfalltal und aa Wassaburg de Wochenzeitung blick, und werd vo da Blickpunkt Verlags-GmbH & Co. KG herausgem. Des kostenlose Anzeigenblattl erscheint im halbrheinischen Format und berichtet üba lokale Veranstaltungen und Nåchrichten. De Auflage belafft si derzeit auf in ebba 82.000 Exemplare. Des echo erscheint ebenso oi Woch und werd vo da Pons Aeni Verlag GmbH in Rosnheim herausgem. Des kostenlose Anzeigenblattl erreicht im Landkreis Rosnheim in ebba 78.000 Haushalt. . blick und echo san Mitglied in da Anzeigenblattgruppn Südbayern.